
PËR NJË NDRYSHIM NË VENDIMIN NR.102, DATË 5.3.1999, TË KËSHILLIT TË MINISTRAVE, “PËR TRAJTIMIN ME STREHIM TË FUNKSIONARËVE POLITIKË DHE NËPUNËSVE CIVILË TË ADMINISTRATËS SË LARTË SHTETËRORE”

Në mbështetje të nenit 100 të Kushtetutës, të nenit 20 të ligjit nr.8550, datë 18.11.1999, “Për statusin e deputetit”, të paragrafit të parë të nenit 30 të ligjit nr.8549, datë 11.11.1999, “Statusi i nëpunësit civil” dhe të nenit 12 të ligjit nr.8095, datë 21.3.1996, “Për shërbimin civil në Republikën e Shqipërisë”, me propozimin e Kryeministrit, Këshilli i Ministrave

V E N D O S I:

Pika 6 e vendimit nr.102, datë 5.3.1999, të Këshillit të Ministrave, ndryshohet si vijon:
“Kredia jepet me vlerë 5 milionë lekë me interes 3 për qind dhe afat kthimi deri në 25 vjet, për funksionarët politikë dhe nëpunësit civilë të administratës së lartë shtetërore, dhe 2.5 milionë lekë me interes 3 për qind dhe afat kthimi deri në 15 vjet, në përputhje me kërkesën e paraqitur nga funksionari.”.
Ky vendim hyn në fuqi menjëherë.

